CRD วิ่งแรง 9% นิวไฮรอบ 3 เดือน คาดเก็งผลงานปี 64 เทิร์นอะราวด์
CRD วิ่งแรง 9% ราคาแตะ 1.42 บ. นิวไฮรอบ 3 เดือน มูลค่าซื้อขาย 116.56 ลบ. คาดเก็งผลงานปี 64 เทิร์นอะราวด์ หลัง 9 เดือนพลิกกำไรแล้ว 11.86 ลบ. จับตาปี 65 โตต่อ หลังคว้างานใหม่เพิ่มอีก 322 ลบ.
CRD วิ่งแรง 9% ราคาแตะ 1.42 บ. นิวไฮรอบ 3 เดือน คาดเก็งผลงานปี 64 เทิร์นอะราวด์ จับตาปี 65 โตต่อ หลังคว้างานใหม่เพิ่ม 322 ลบ.
19 ม.ค. 2565

ผู้สื่อข่าวรายงานว่า ราคาหุ้น บริษัท เชียงใหม่ริมดอย จำกัด (มหาชน) หรือ CRD ล่าสุด ณ เวลา 14:47 น. อยู่ที่ 1.42 บาท บวก 0.12 บาท หรือ 9.23% สูงสุดที่ 1.44 บาท ต่ำสุดที่ 1.29 บาท ด้วยมูลค่าซื้อขาย 116.56 ล้านบาท ทั้งนี้ราคาหุ้น CRD ปรับตัวขึ้นสูงสุดในรอบ 3 เดือน นับตั้งแต่ราคาหุ้นอยู่ที่ระดับ 1.44 บาท เมื่อวันที่ 8 ต.ค.2564

ทั้งนี้ ราคาหุ้น CRD ปรับตัวขึ้น คาดนักลงทุนเข้าซื้อเก็งกำไร แนวโน้มผลการดำเนินงานงวดปี 2564 พลิกมีกำไร หลังผลการดำเนินงานงวด 9 เดือนของปี 2564 พลิกมีกำไรสุทธิแล้ว 11.86 ล้านบาท จากงวด 9 เดือนแรกของปี 2563 มีผลขาดทุนสุทธิ 66.13 ล้านบาท
ขณะที่ก่อนหน้านี้ CRD แจ้งได้รับงานจ้างเหมาก่อสร้างงานวิศวกรรมประกอบอาหาร โครงการ Atlanta Medicare Institute มูลค่าโครงการ 322 ล้านบาท ไม่รวมภาษีมูลค่าเพิ่ม ระยะเวลาโครงการ 20 ธ.ค.64-20 พ.ย.65
ดังนั้นจึงเป็นที่น่าจับตาว่าผลการดำเนินงานในปี 2565 มีโอกาสเติบโตขึ้นต่อเนื่อง